CELEX: 32008R1141
Language: sk
Date: 2008-11-13 00:00:00
Title: Nariadenie Komisie (ES) č. 1141/2008 z  13. novembra 2008 o zatriedení určitého tovaru do kombinovanej nomenklatúry

19.11.2008   
            
            
               SK
            
            
               Úradný vestník Európskej únie
            
            
               L 308/9
            
         
      NARIADENIE KOMISIE (ES) č. 1141/2008
   z 13. novembra 2008
   o zatriedení určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel tovar opísaný v stĺpci 1 tabuľky uvedenej v prílohe by sa mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné zabezpečiť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto aj naďalej odvolávať v období troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2008
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Lineárny vodiaci systém, ktorý obsahuje klzný mechanizmus s dvomi drážkami a obdĺžnikové puzdro, v ktorom sú uzavreté ložiskové guľôčky.
                  Puzdro sa pohybuje pozdĺž drážok v klznom mechanizme pomocou ložiskových guľôčok.
                  Lineárny vodiaci systém sa používa pri rôznych druhoch strojov, napríklad pri zariadeniach na manipuláciu s tovarom, obrábacích strojoch alebo DVD prehrávačoch.
               
               
                  8482 10 90
               
               
                  Zatriedenie je určené všeobecnými pravidlami č. 1 a 6 na interpretáciu kombinovanej nomenklatúry, poznámkou č. 2 písm. a) k triede XVI a znením číselných znakov KN 8482, 8482 10 a 8482 10 90.
                  Keďže lineárny vodiaci systém sa môže používať pri rôznych druhoch strojov, nemožno ho považovať za časť vhodnú výhradne alebo najmä pre konkrétny typ stroja v zmysle poznámky č. 2 písm. b) k triede XVI. Zatriedenie tohto systému ako časti stroja napríklad do položky 8431, 8466 alebo 8522 je preto vylúčené.
                  Lineárny vodiaci systém sa považuje za klzný mechanizmus s ložiskovými guľôčkami typu s voľným pohybom, položky 8482 [pozri tiež vysvetlivky harmonizovaného systému k položke 8482, (A) (3)].
                  Keďže lineárny vodiaci systém je výrobkom špecifikovaným v položke 8482, je potrebné ho zatriediť do tejto položky v súlade s poznámkou č. 2 písm. a) k XVI triede.